ປະທານາທິບໍດີອີຣ່ານ ສັ່ງໃຫ້ກັ່ນທາດຢູເຣນຽມ ໃນລະດັບ ທີ່ສູງຂຶ້ນ
ຂ່າວສຳຄັນອື່ນໆ: ອົງການອະວະກາດນາຊາ ໂຈະການສົ່ງ ຍານອະວະກາດໄປກັບ ຂຶ້ນສູ່ວົງໂຄຈອນ; ຊາວຢູເຄຣນ ພາກັນໄປປ່ອນບັດ ໃນການເລືອກຕັ້ງ ປະທານາທິບໍດີຮອບ 2
ປະທານາທິບໍດີອີຣ່ານ ໄດ້ສັ່ງໃຫ້ ອົງການປະຣະມະນູຂອງປະເທດດັ່ງ ກ່າວເລີ້ມກັ່ນທາດຢູເຣນຽມ ທີ່ມີລະດັບສູງຂຶ້ນ ຊຶ່ງເປັນການເຄື່ອນໄຫວທີ່ພາໃຫ້ເກີດຄວາມສົງ ສັຍ ກ່ຽວກັບໂອກາດ ໃນການທີ່ອີຣ່ານ ຈະບັນ ລຸຂໍ້ຕົກລົງແລກປ່ຽນທາງດ້ານນິວເຄລັຽ ກັບປະ ເທດຕາເວັນຕົກ ໃນການໃຫ້ທັສນະຄວາມເຫັນແກ່ໂທຣະພາບ ຂອງທາງການອີຣ່ານ ທີ່ອອກ ອາກາດ ໃນວັນອາທິດ ມື້ນີ້ ປະທານາທິບໍດີMAHMOUD AHMADINEJAD ກ່າວວ່າ ທ່ານໄດ້ຮ້ອງຂໍ ໃຫ້ຫົວໜ້າອົງການພະລັງງານປະຣະມະນູ ຂອງອີຣ່ານຄືທ່ານ ALI AKBAR SALEHI ເລີ້ມກັ່ນ ທາດຢູເຣນຽມໃຫ້ໄດ້ ລະດັບ 20% ອີຣ່ານກ່າວວ່າ ທາດຢູເຣນຽມດັ່ງກ່າວ ຈະນຳໃຊ້ເປັນເຊື້ອໄຟສຳລັບເຕົາ ແຍກນິວເຄລັຽ ເພື່ອການຄົ້ນຄວ້າ ຂອງອີຣ່ານ ອີຣ່ານແລະກຸ່ມປະເທດມະຫາອຳນາດ ຂອງໂລກ ໄດ້ສົນທະນາຫາຣື ກ່ຽວກັບແຜນການ ທີ່ໄດ້ຮັບການສນັບສນຸນຈາກອົງການ ສະຫະປະຊາຊາດ ຊຶ່ງພາຍໃຕ້ແຜນການດັ່ງກ່າວ ອີຣ່ານຈະຕ້ອງໄດ້ສົ່ງທາດຢູເຣນຽມ ທີ່ ກັ່ນແລ້ວ ໃນລະດັບຕຳຂອງຕົນ ໄປຍັງຕ່າງປະເທດເພື່ອເປັນການແລກປ່ຽນ ກັບເຊື້ອໄຟ ນີວເຄລັຽ ທີ່ມີລະດັບສູງກວ່າ ອົງການອະວະກາດ ຂອງສະຫະຣັດ ຫຼື NASAໄດ້ເລື່ອນເວລາກ່ຽວ ກັບໝາຍກຳນົດການ ໃນການສົ່ງ ຍານອະວະ ກາດໄປກັບ ENDEAVOURຂຶ້ນສູ່ວົງໂຄຈອນ ອອກໄປຢ່າງນ້ອຍ 24 ຊົ່ວໂມງ ຍ້ອນບັນຫາ ກ່ຽວກັບດິນຟ້າອາກາດຢູ່ໃນບໍຣິເວນ ສູນກາງ ສົ່ງ ພວກນັກບິນ ອະວະກາດ 6 ຄົນ ຊຶ່ງເປັນ ຜູ້ຊາຍ 5ແລະແມ່ຍິງຄົນນຶ່ງນັ້ນ ໄດ້ພາກັນຂຶ້ນ ໄປຢູ່ເທິງຍານອະວະກາດໄປກັບເພື່ອກຽມອອກ ເດີນທາງ ໃນການຈັດສົ່ງ ໃນຕອນເຊົ້າມືດຂອງ ວັນອາທິດມື້ນີ້ທີ່ສູນກາງອະວະກາດ ເຄນເນດີ້ ໃນຣັດຟລໍຣິດາ ແຕ່ເນື່ອງຈາກ ມີເມກໝອກໃນ ລະດັບຕຳເຄື່ອນເຂົ້າໄປ ໃນບໍຣິເວນ ທີ່ຈະມີການສົ່ງຍານ ຈຶ່ງພາໃຫ້ ມີການຍົກເລີກ ມີກຳນົດວ່າ ການເດີນທາງ ຂອງຍານອະວະກາດໄປກັບ ໃນເທື່ອນີ້ ແມ່ນເພື່ອນຳເອົາຊີ້ນສ່ວນຕ່າງໆ ໄປຍັງສະຖານີ ອະວະກາດນາໆຊາດ ທີ່ໃຊ້ສຳລັບ ການປະຕິບັດງານ ສ້າງສາທີ່ສຳຄັນ ຢູ່ເທິງສະຖານີ ອະວະກາດດັ່ງກ່າວ ຊຶ່ງເກືອບຈະ ສຳເຣັດຢູ່ແລ້ວ ລຸນຫລັງການເດີນທາງ ໄປປະຕິບັດງານ ເປັນເວລາ 13 ມື້ນີ້ແລ້ວ ກໍມີແຜນການທີ່ຈະ ສົ່ງຍານອະວະກາດໄປກັບ ຂຶ້ນໄປປະຕິບັດ ໜ້າທີ່ຕື່ມອີກ 4 ເທື່ອກ່ອນທີ່ຈະມີການຢຸດ ເຊົາ ການໃຊ້ຝູງຍານ ອະວະກາດໄປກັບທັງໝົດພາຍໃນທ້າຍປີນີ້ ຊາວຢູເຄຣນ ກຳລັງ ພາກັນໄປໃຊ້ສິດໃຊ້ສຽງ ໃນການເລືອກຕັ້ງປະ ທານາທິບໍດີຮອບ 2 ຊຶ່ງເປັນການແຂ່ງຂັນ ລະ ຫວ່າງຄູ່ປໍຣະປັກທີ່ຮ້າຍກາດ ຄືນາຍົກຣັຖມຸນ ຕຣີ YULIA TYMOSHENKO ແລະຜູ້ນຳ ພັກຝ່າຍຄ້ານທີ່ນິຍົມຣັດເຊັຽ ທ່ານ VIKTOR YANUKOVYCH ກ່ອນການປ່ອນບັດເລີ້ມຂຶ້ນ ໃນມື້ນີ້ ຜູ້ສະມັກທັງສອງ ຕ່າງກໍໄດ້ກ່າວຫາຊຶ່ງ ກັນແລະກັນ ແລ້ວວ່າສໍ້ໂກງຄະແນນສຽງ ນາ ຍົກຣັຖມຸນຕຣີ TYMOSHENKO ແລະທ່ານ YANUKOVYCH ເປັນພວກທີ່ໄດ້ຮັບຄະແນນ ສຽງຫລາຍກວ່າໝູ່ ໃນການເລືອກຕັ້ງ ຮອບທຳອິດ ໃນເດືອນແລ້ວ ການໂຄສະນາຫາສຽງ ແມ່ນເຕັມໄປດ້ວຍ ການໃສ່ຮ້າຍປ້າຍ ສີແລະໂຈມຕີກັນ ແລະຢ້ານວ່າຈະເກີດການປະທ້ວງ ຢູ່ຕາມຖນົນຫົນທາງ ຖ້າຜູ້ທີ່ປລາຊັຍ ຫາກບໍ່ຍອມຮັບເອົາຜົນຂອງການເລືອກຕັ້ງ ທ່ານ YANUKOVYCH ຊຶ່ງຖືວ່າ ເປັນຜູ້ມີ ຄະແນນສຽງນຳໜ້ານັ້ນ ມີຄວາມກະຕືລືລົ້ນໃນການຟື້ນໂຕຄືນ ທາງດ້ານການເມືອງຂອງ ທ່ານ ທ່ານໄດ້ຖືກປະກາດ ໃນຂັ້ນຕົ້ນ ໃຫ້ເປັນຜູ້ຊະນະ ໃນການເລືອກຕັ້ງປະທານາທິບໍດີ ເທື່ອແລ້ວ ໃນປີ 2004 ແຕ່ໄດ້ມີ ການກ່າວຫາວ່າ ມີການສໍ້ໂກງຄະແນນສຽງຢ່າງໃຫຍ່ ແລະໄດ້ມີການປະທ້ວງ ຂອງປະຊາຊົນ ທີ່ເອີ້ນກັນວ່າການປະຕິວັດສີໝາກກ້ຽງນັ້ນ ທີ່ພາ ໃຫ້ມີການເລືອກຕັ້ງຄັ້ງໃໝ່ຊຶ່ງທ່ານໄດ້ເສັຽໄຊໃຫ້ແກ່ຜູ້ສະມັກ ທີ່ນິຍົມປະເທດ ຕາເວັນຕົກ ທ່ານ VIKTORYUSHCHENKO ຊຶ່ງເປັນປະທານາທິບໍດີ ຄົນປັດຈຸບັນ ຂອງຢູເຄຣນ ນັ້ນ ອົງການນາໂຕ້ກ່າວວ່າຕົນ ໄດ້ຈັບ ຜູ້ບັນຊາການຕຳຣວດ ອັຟການິສຖານ ຄົນນຶ່ງ ທີ່ຖືກກ່າວຫາວ່າສໍ້ຣາດບັງຫຼວງແລະ ພົວພັນກັບ ຕາໜ່າງ ວາງຣະເບີດແຄມທາງ ທ່ານ ALEEM AYARຊຶ່ງເປັນໂຄສົກ ປະ ຈຳແຂວງ ໃຫ້ການຢືນຢັນວ່າກຳລັງຂອງນາໆ ຊາດແລະອັຟການິສຖານໄດ້ຈັບທ່ານ ATA HULLAH WAHAAB ຮອງຜູ້ບັນຊາການຕຳ ຣວດແຂວງ KAPISAຢູ່ທີ່ເຮືອນຂອງທ່ານ ທີ່ເມືອງ MAHMOOD RAQI ຊຶ່ງເປັນເມືອງ ເອກ ຂອງແຂວງໃນມື້ວັນສຸກຜ່ານມາ ອົງການນາໂຕ້ ບໍ່ໄດ້ເປີດເຜີຍໃຫ້ຊາບກ່ຽວກັບ ຜູ້ຕ້ອງສົງສັຍ ແຕ່ກ່າວໃນຖແລງຂ່າວ ສະບັບນຶ່ງວ່າຜູ້ບັນຊາການຕຳຣວດຄົນນີ້ ໄດ້ພົວ ພັນ ໃນການເກັບຮັກສາ ແຈກຢາຍແລະຫ້າງຣະເບີດແຄມທາງ ໃນແຂວງ KAPISA ອົງການນາໂຕ້ເວົ້າວ່າ ນອກນັ້ນ ຜູ້ກ່ຽວຍັງໄດ້ພົວພັນກັບການໃຫ້ເງິນສິນບົນ ແລະສໍ້ຣາດ ບັງຫລວງ ກ່ຽວກັບການສ້ອມແປງທາງ ໂຄສົກແຂວງເວົ້າວ່າ ທ່ານ WAHAAB ບໍ່ໄດ້ ກະທຳຫຍັງຜິດແລະທ່ານເປັນ ນາຍຕຳຣວດທີ່ດີ ອະດີດຜູ້ປົກຄອງຣັດ ອາລາສກາທ່ານນາງ SARAH PALIN ໄດ້ຕຳໜິ ຕິຕຽນປະທານາທິບໍດີ ສະຫະຣັດທ່ານ BARACK OBAMAຊຳແລ້ວຊຳອີກ ໃນຄຳປາສັຍ ຕໍ່ກອງປະ ຊຸມຫລວງ ແຫ່ງຊາດຄັ້ງທຳອິດ ຂອງກຸ່ມຮາກຫຍ້າໃນຂະບວນການ ນິຍົມແນວທາງເດີມ ຢູ່ໃນສະຫະ ຣັດ ທ່ານນາງ PALIN ຊຶ່ງເປັນຜູ້ສະມັກຮອງປະ ທານາທິບໍດີຂອງພັກຣີພັບລີກັນ ໃນປີ 2008 ກ່າວ ຕໍ່ພວກ ທີ່ໄປໂຮມຊຸມນຸມທີ່ເມືອງ NASHVILLE ໃນຣັດ TENNESSEE ຂອງອັນທີ່ເອີ້ນວ່າ ພວກ ນັກເຄື່ອນໄຫວຈາກພັກ TEA PARTY ນັ້ນວ່າ ສະຫະຣັດ ພ້ອມແລ້ວ ສຳລັບການປະຕິວັດຄັ້ງໃໝ່ ຝູງຊົນໄດ້ພາກັນຂໍຮ້ອງ ໃຫ້ທ່ານນາງ ສະມັກເຂົ້າແຂ່ງຂັນ ເປັນປະທານາທິບໍດີ ໃນປີ2012 ທ່ານນາງໄດ້ປະນາມການໃຊ້ຈ່າຍ ທີ່ຂາດດຸນ ງົບປະມານ ຂອງທ່ານ OBAMAແລະໄດ້ຫົວຂວັນ ການດຳເນີນການໃນດ້ານ ຄວາມໝັ້ນຄົງແຫ່ງຊາດ ແລະການຕໍ່ສູ້ກັບພວກກໍ່ການຮ້າຍຂອງທ່ານນັ້ນວ່າ ມີຄວາມເໝາະ ສົມ ກັບອາຈານສອນ ວິຊາກົດໝາຍຫລາຍກວ່າ ຜູ້ບັນຊາການສູງສຸດ ຂອງສະຫະຣັດ ນັກສອນສາສ ນາຄຣິສຕ໌ ຊາວອະເມຣິກັນທີ່ຖືກເກົາຫລີເໜືອ ປ່ອຍໃນມື້ວັນເສົາວານນີ້ ໄດ້ເດີນທາງມາເຖິງ ນະຄອນ LOS ANGELES ແລ້ວ ທ່ານ ROBERTPARK ໄດ້ອອກເດີນທາງໃນເຊົ້າ ວານນີ້ ຈາກນະຄອນຫລວງພຽງຢາງ ຂອງເກົາ ຫລີເໜືອໄປຍັງກຸງປັກກິ່ງ ບ່ອນທີ່ທ່ານໄດ້ພົບ ປະກັບເຈົ້າໜ້າທີ່ກົງສຸນ ຂອງສະຫະຣັດ ທ່ານ PARK ບໍ່ໄດ້ໃຫ້ຄວາມເຫັນໃດໆ ກ່ຽວກັບໄລ ຍະ 43 ມື້ທີ່ທ່ານຖືກຄຸມຂັງຢູ່ໃນເກົາຫລີເໜືອ ທ່ານໄດ້ຖືກຈັບລຸນຫຼັງໄດ້ຂ້າມແມ່ນຳ TUMEN ຈາກຈີນເຂົ້າໄປໃນເກົາຫລີເໜືອ ໃນວັນທີ 25 ທັນວາຊຶ່ງເປັນວັນບຸນ ຄຣິສຕ໌ມາສນັ້ນ ກ່ອນ ຂ້າມເຂົ້າໄປ ໃນເກົາຫລີເໜືອນັ້ນ ທ່ານ PARK ກ່າວວ່າ ທ່ານຕ້ອງການຢາກປຸກຣະດົມ ໃຫ້ມີການຕື່ນຕົວ ກ່ຽວກັບບັນຫາ ສິດທິມະນຸດ ຢູ່ໃນປະເທດຄອມມູນິສເກົາຫລີເໜືອ ຖແລງການສະບັບນຶ່ງ ທີ່ນຳອອກເຜີຍແຜ່ ໂດຍ ຣັຖບານພຽງຢາງ ເວົ້າວ່າທ່ານ PARK ໄດ້ຖືກປ່ອຍ ຫລັງຈາກຍອມຮັບວ່າ ທ່ານໄດ້ເຂົ້າ ໃຈຜິດກ່ຽວກັບເກົາຫລີເໜືອ ທີມ COLTS ຈາກນະຄອນ INDIANNAPOLIS ແລະທີມ SAINTS ຈາກນະຄອນNEW ORLEANS ຈະສູ້ກັນ ໃນວັນອາທິດມື້ນີ້ ໃນການຊິງແຊັ້ມສັນນິບາດ ຟຸດບອລແຫ່ງຊາດ ຂອງສະຫະຣັດ ຊຶ່ງເປັນ ທີ່ຮູ້ຈັກກັນ ໃນນາມ SUPER BOWL ນັ້ນເປັນການແຂ່ງຂັນ ລະຫວ່າງ 2 ທີມ ທີ່ກອງ ໜ້າ ຕ່າງກໍສາມາດເຮັດຄະແນນໄດ້ສູງ ທີມSAINTS ເຂົ້າແຂ່ງຂັນໃນການຊິງແຊັ້ມ SU PER BOWL ເປັນເທື່ອທຳອິດແລະຄວາມ ສຳເຣັດ ຂອງພວກເຂົາເຈົ້າ ໄດ້ເຮັດໃຫ້ປະຊາ ຊົນໃນນະຄອນ NEW ORLEANSຊຶ່ງພວມ ຟື້ນໂຕຄືນ ຈາກຄວາມເສັຽຫາຍຮ້າຍແຮງຂອງ ລົມເຮີຣິເຄນ KATRINA ໃນປີ 2005ນັ້ນມີ ຄວາມເບີກບານມ່ວນຊື່ນ ການແຂ່ງຂັນທີ່ວ່າ ນີ້ຈະມີຂຶ້ນທີ່ນະຄອນໄມອາມີ ໃນຣັດຟລໍຣິດາ ໃນອັນທີ່ ຊຶ່ງຕາມປົກກະຕິແລ້ວ ຈະເປັນ ລາຍການໂທຣະພາບ ທີ່ມີຄົນເບິ່ງຫລາຍທີ່ສຸດໃນສະຫະຣັດ ແຕ່ແນວໃດກໍຕາມ ໃນບັນ ດາຣັດເຂດອັດລັນຕິກພາກກາງ ຂອງສະຫະຣັດ ປະຊາຊົນ ຈຳນວນຫລາຍຮ້ອຍພັນຄົນ ອາດຈະໄດ້ເບິ່ງແຕ່ຈໍໂທຣະພາບທີ່ບໍ່ມີຮູບ ຍ້ອນພາຍຸຫິມະຂນາດໃຫຍ່ ໄດ້ເຮັດໃຫ້ສາຍ ໄຟຟ້າຂາດແລະຣົບກວນໂທຣະພາບ ທີ່ສົ່ງທາງສາຍເຄເບີ້ລ ແລະດາວທຽມ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ